(Návrh)
UZNESENIE VLÁDY SLOVENSKEJ REPUBLIKY
číslo........

zo dňa................

k návrhu na zrušenie niektorých úloh z uznesení vlády Slovenskej republiky a zmenu uznesenia vlády Slovenskej republiky č. 843 z 25. augusta 2004

Číslo materiálu:		
Predkladateľ:	vedúci Úradu vlády SR 	
Vláda
A.	zrušuje

A.1.	úlohu v bode B.3. uznesenia vlády SR č. 461 zo 7. júla 1998 – zaviesť a uplatňovať záväznú koordináciu zameraní kontrolnej činnosti ústredných orgánov štátnej správy SR, Úradu vlády SR a ďalších orgánov kontroly na základe schválených "Zásad koordinácie kontrolnej činnosti v štátnej správe“,

A.2.	úlohu v bode B.4. uznesenia vlády SR č. 461 zo 7. júla 1998 – pôsobiť na obmedzenie prijímania takých návrhov uznesení vlády, ktoré neobsahujú úlohy so stanoveným termínom splnenia úloh

A.3.	úlohu v bode B.6 uznesenia vlády SR č. 461 zo 7. júla 1998 – postupne dobudovávať vnútorné štruktúry orgánov kontroly pôsobiacich v kontrolnom systéme štátnej správy SR, najmä s obsadzovaním plánovaného počtu pracovníkov kontroly odborne spôsobilými pracovníkmi

A.4.	úlohu v bode B.12. uznesenia vlády SR č. 461 zo 7. júla 1998 – zabezpečovať optimálne personálne počítačové vybavenie pre pracovníkov kontroly vrátane databázy príslušným hardwarovým a softwarovým vybavením  

A.5.	úlohu v bode B.2. uznesenia vlády SR č. 400 z 18. mája 2005 – uskutočniť prezentácie s cieľom informovať verejnosť o cieľoch v jednotlivých oblastiach a o ich väzbe na alokované finančné zdroje

B.	mení
ministrom
predsedom ostatných ústredných orgánov štátnej správy SR 
B.1.	text úlohy B.1. z uznesenia vlády SR č. 843 z 25. augusta 2004: 
„zabezpečiť, aby bola v ministerstvách, nimi zriadených organizáciách, v orgánoch špecializovanej miestnej štátnej správy a ostatných ústredných orgánoch štátnej správy vykonávaná pravidelná kontrola vynakladania prostriedkov štátneho rozpočtu z hľadiska dodržiavania ustanovení zákona č. 523/2003 Z. z. o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov; výslednú správu s návrhom opatrení predkladať do vedenia príslušných subjektov
jedenkrát ročne do 28. februára nasledujúceho roka za uplynulý rok“,
takto:
„B.1. zabezpečiť, aby bola na  ministerstvách, v nimi zriadených organizáciách, v  orgánoch špecializovanej miestnej štátnej správy a v ostatných ústredných orgánoch štátnej správy vykonávaná pravidelná  kontrola vynakladania prostriedkov štátneho rozpočtu z hľadiska dodržiavania ustanovení zákona o verejnom obstarávaní; výslednú správu s návrhom opatrení predkladať do vedenia príslušných subjektov
	jedenkrát ročne do 28. februára nasledujúceho roka za uplynulý rok“
Na vedomie: 	členovia vlády SR 
predsedovia ostatných ústredných orgánov štátnej správy